بەندەری ئوم قەسر

بەندەری ئوم قەسر گەورەترین بەندەری عێراقە و دەکەوێتە پارێزگای بەسرە لە باشووری عێراق لە ناوچەی ئوم قەسر لە نزیک سنووری عێراق و کووەیت. لەلایەن کۆمپانیای گشتی بۆ بەندەرەکانی عێراقەوە بەڕێوەدەبرێت و بە یەکێک لە گرنگترین بەندەرەکانی عێراق دادەنرێت.  بەندەرەکە کەشتی زەبەلاح وەردەگرێت کە تێپەڕین بە ئاوەکانی شەت ئەلعەرەبدا ئەستەمە. بەندەرەکە لە ساڵی ٢٠١٠ لەلایەن وەزارەتی گواستنەوە و گەیاندنەوە بەسەر دوو بەشدا دابەشکرا، «باشوور» و «باکوور»، ھەریەکەیان ئیدارەی تایبەتی خۆیان ھەیە. پاشان دەروازەی ناوەندی ئوم قەسر دروست کرا. ھەر سێ بەندەرەکە تەنیشت یەکترن و ٨٠٪ی ھاوردەکردنی عێراق پێیدا تێدەپەڕێت. وەزارەتی بازرگانی بۆ ھاوردەکردنی بەرھەم و کاڵای جۆراوجۆری خۆراکی ڕاستەوخۆ پشت بە بەندەرەکە دەبەستێت.

 سەرچاوەکان 

پۆل:پارێزگای بەسرە